10. tramvaju maršruts (Rīga)

10. tramvaju maršruts ir Rīgas sabiedriskā transporta tramvaju maršruts, kas kursē no Centrāltirgus līdz Bišumuižai.

10. tramvaju maršruta kopējais garums ir 16,808 km. Virziena Centrāltirgus — Bišumuiža kopējais garums ir 8,314 km, bet virziena Bišumuiža — Centrāltirgus kopējais garums ir 8,494 km.

Darbdienās pa 10. tramvaju maršrutu kursē 3 tramvaji, kuri pavisam veic 47 reisus, bet brīvdienās — 2 tramvaji, kuri pavisam veic 28 reisus (11.2022).

10. tramvaju maršrutu apkalpo RP SIA "Rīgas satiksme" 3. tramvaju depo.

10. tramvaju maršruts atšķiras no citiem Rīgas tramvaju maršrutiem ar to, ka tramvaji posmā no apgriešanās loka pie 4. tramvaju depo (pie Augusta Spariņa ielas) līdz galapunktam Bišumuižā brauc tikai pa vienām sliedēm. Tikai pieturās (izņemot pieturu Doles iela, kas ir pēdējā pietura pirms galapunkta) ir divi sliežu ceļi, kur tramvajiem samainīties.

No  līdz COVID-19 pandēmijas sākumam šajā maršrutā kursēja tramvaji ar vienu vagonu.

 Vēsture 
1910. gadā pa Bauskas ielu no Telts ielas līdz tagadējam ielas namam nr. 143, atklāja tramvaja satiksmi. Līniju slēdza Pirmā pasaules kara laikā, kad demontēja sliedes. 1926. gadā atjaunoja tramvaja līniju un pagarināja to līdz Bišumuižai, tagadējam tramvaja galapunktam. No Armitsteda bērnu slimnīcas līdz Bišumuižai kursēja 7. maršruta tramvajs, kas mūsdienās ir daļa no 10. tramvaja maršruta.Enciklopēdija "Rīgas ielas" 2. sējums, 2008. gads 
Pēdējos gados šajā maršrutā nav bijušas lielas pārmaiņas. No 2009. gada 9. jūnija līdz 27. augustam remontdarbu dēļ 11. novembra krastmalā maršruts novirzīts no Centrāltirgus uz galapunktu "Tapešu iela". 10. tramvaju kādreiz apkalpoja 4. tramvaju depo, bet, kad 2010. gada novembrī 4. tramvaju depo likvidēja, 10. tramvaju sāka apkalpot 3. tramvaju depo. Sākot ar 2014. gada 1. jūniju, 10.tramvaju maršrutu sāka apkalpot arī 5. tramvaju depo. No 2014. gada 1. jūnija 10. tramvaja maršrutā kādu laiku kursēja tikai viena vagona tramvaji. No 2017. gada 5. jūnija 10. tramvaju vairs neapkalpo 5. tramvaju depo. No 2019. gada 16. februāra līdz 19. februārim, sakarā ar kanalizācijas tīklu remontdarbiem, 10. tramvaja maršruts tika slēgts. Lai varētu nodrošināt pasažieru pārvietošanos, minētais tramvajs tika aizstāts ar 10T. maršruta autobusu.

No 2022. gada 6. jūnija līdz 20. jūnijam sakarā ar Prāgas ielas pārvada slēgšanu Rail Baltica būvdarbu dēļ maršruts tika novirzīts pa 13. janvāra ielu līdz galapunktam "Stacijas laukums" Radio ielā. Otrreiz šādas izmaiņas notika no 2022. gada 11. jūlija līdz 29. jūlijam, bet trešoreiz — no 2023. gada 6. marta, kad maršrutu virzienā uz Stacijas laukumu abos virzienos novirzīja pa Centrāltirgus ielu, kopš 6. jūnija kursē pa 13. janvāra ielu, sakarā ar sliežu remontu un Rail Baltica dēļ.

No 2025. gada 1. maija kursēs pa Centrāltirgus loku pretēji pulksteņa rādītāja virzienam.

 Maršruts 
Virzienā Centrāltirgus — Bišumuiža tramvaji brauc pa šādām ielām: Centrāltirgus iela, Prāgas iela, 13. janvāra iela, 11. novembra krastmala, Akmens tilts, Uzvaras bulvāris, O. Vācieša iela, F. Brīvzemnieka iela, Vienības gatve, Telts iela, Neretas iela un Bauskas iela.

Virzienā Bišumuiža — Centrāltirgus tramvaji brauc pa šādām ielām: Bauskas iela, Neretas iela, Telts iela, Āpšu iela, Augusta Spariņa iela, Vienības gatve, F. Brīvzemnieka iela, O. Vācieša iela, Uzvaras bulvāris, Akmens tilts, 11. novembra krastmala, Lastādijas iela, Centrāltirgus iela.

 Pieturvietas 
10. tramvaju maršrutā pavisam kopā ir 34 pieturas. Virzienā Centrāltirgus — Bišumuiža ir 18 pieturas, tāpat arī virzienā Bišumuiža — Centrāltirgus ir 16 pieturas.

Nr.Nosaukums 1 Autoosta 2 13. janvāra iela 3 Grēcinieku iela 4 Nacionālā bibliotēka 5 Uzvaras parks 6 Arkādijas parks 7 Torņakalna stacija 8 Satiksmes iela 9 Jelgavas iela / Bērnu slimnīca 10 Telts iela 11 Viesītes iela 12 Skaistkalnes iela 13 Stērstu iela / CSDD 14 Mazā Stērstu iela 15 Ziepniekkalna iela 16 Mazā Bauskas iela 17 Doles iela 18 BišumuižaNr.Nosaukums 1 Bišumuiža 2 Doles iela 3 Ziepniekkalna iela 4 Mazā Stērstu iela 5 Stērstu iela / CSDD 6 Skaistkalnes iela 7 Viesītes iela 8 Vienības gatve / Bērnu slimnīca 9 Jelgavas iela 10 Satiksmes iela 11 Torņakalna stacija 12 Arkādijas parks 13 Uzvaras parks 14 Nacionālā bibliotēka 15 Grēcinieku iela 16 Autoosta

 Maršruts ar mainītu virzienu 
Virzienā 3. tramvaju depo (Fridriķa ielā) — Bišumuiža tramvaji brauc pa šādām ielām: Latgales iela, Īsā iela, Mazā Krasta iela, Lastādijas iela, 11. novembra krastmala, Akmens tilts, Uzvaras bulvāris, O. Vācieša iela, F. Brīvzemnieka iela, Vienības gatve, Telts iela, Neretas iela un Bauskas iela.

Virzienā 3. tramvaju depo (Fridriķa ielā) — Centrāltirgus tramvaji brauc pa šādām ielām: Latgales iela, Īsā iela, Mazā Krasta iela, Lastādijas iela, Centrāltirgus iela.

Virzienā Centrāltirgus — 3. tramvaju depo (Fridriķa ielā) tramvaji brauc pa šādām ielām: Centrāltirgus iela, Prāgas iela, 13. janvāra iela, Lastādijas iela, Mazā Krasta iela, Īsā iela un Latgales iela.

 Maršruta ar mainītu virzienu pieturvietas 
Virzienā 3. tramvaju depo (Fridriķa ielā) — Bišumuiža ir 24 pieturas.

Virzienā 3. tramvaju depo (Fridriķa ielā) — Centrāltirgus — ir 9 pieturas.

Virzienā Centrāltirgus — 3. tramvaju depo (Fridriķa ielā) ir 10 pieturas.

Nr.Nosaukums 1 No 3. tramvaju depo 2 Latgales parks 3 Mazā Kalna iela 4 Daugavpils iela 5 Katoļu iela 6 Elijas iela 7 Jēzusbaznīcas iela 8 Spīķeri 9 Grēcinieku iela 10 Nacionālā bibliotēka 11 Uzvaras parks 12 Arkādijas parks 13 Torņakalna stacija 14 Satiksmes iela 15 Jelgavas iela / Bērnu slimnīca 16 Telts iela 17 Viesītes iela 18 Skaistkalnes iela 19 Stērstu iela / CSDD 20 Mazā Stērstu iela 21 Ziepniekkalna iela 22 Mazā Bauskas iela 23 Doles iela 24 BišumuižaNr.Nosaukums 1 No 3. tramvaju depo 2 Latgales parks 3 Mazā Kalna iela 4 Daugavpils iela 5 Katoļu iela 6 Elijas iela 7 Jēzusbaznīcas iela 8 Spīķeri 9 AutoostaNr.Nosaukums 1 Autoosta 2 13. janvāra iela  3 Spīķeri 4 Jēzusbaznīcas iela 5 Elijas iela 6 Katoļu iela 7 Daugavpils iela 8 Mazā Kalna iela 9 Latgales parks 10 Rēznas iela

 Agrākie pieturvietu nosaukumi 

 Valguma iela (no 2013. gada 1. novembra pārdēvēta par "Nacionālā bibliotēka")
 Slokas iela (pārdēvēta par "Uzvaras parks")
 Uzvaras bulvāris (pārdēvēta par "Uzvaras parks")

 Kultūra 
Grupas "Labvēlīgais Tips" 1998. gada albumā "Tā, lūk, man iet" iekļauta 10. tramvaju maršrutam veltīta dziesma "Desmitais tramvajs", kam izdots arī tramvajā filmēts videoklips.

 Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

 Piezīmes un atsauces 

 Atsauces 

 Ārējās saites 
 www.rigassatiksme.lv
 Pilnā 10.tramvaju maršruta versija Stacijas laukums — Bišumuiža (2023. gads)








10